মালাখি
মালাখি (/ˈmæləkaɪ/ (শুনুন); হিব্রু: מַלְאָכִי‬, আধুনিক: মালাকি, টিবেরীয়: মাল'আকি, "বার্তাবাহক") হলো ইহুদি ধর্মের শেষ নবি। তাকে মালাখির পুস্তক নামক হিব্রু বাইবেলের সর্বশেষ বইয়ের রচয়িতা বলে মনে করা হয়। ১৮৯৭ সালে ইস্টনের বাইবেল অভিধান অনুযায়ী মালাখি নামটিকে কোন যথাযথ নাম হিসেবে নির্দেশ না করে আক্ষরিক অর্থ হিসেবে অভিধানে "যিহোভার বার্তাবাহক" উল্লেখ করা হয়েছে। পুরাতন নিয়মে মালাখির গ্রিক নাম হিসেবে ἐν χειρὶ ἀγγέλου αὐτοῦ, ("ঈশ্বরের বার্তাবাহকের দ্বারা") দেওয়া হয়েছে। নবি ইজরার পুস্তকে তার উল্লেখ নেই এবং মালাখি দ্বিতীয় মন্দিরের নির্মাণ সম্পর্কে নিজের পুস্তকে কিছু লিখেননি। ১৯০৬ সালের জিউইশ এনসাইক্লোপিডিয়াতে তার আগমনকে নবি হগয় ও জাকারিয়ার পরে উল্লেখ করা হয়েছে। (মালাখি ১:১০; মালাখি ৩:১, মালাখি ৩:১০) এবং বিশ্বাস করা হয় যে তিনি উনার ভবিষ্যতবাণীগুলো পারস্য থেকে নবি নহিমিয়ে আসার পরে তথা ৪২০ খ্রিস্টপূর্ব সালে করেছিলেন (নহিমিয়ে ১৩:৬), অথবা নহিমিয়ে ফেরার পূর্বে যদি আমরা মালাখি ২:৮ কে নহিমিয়ে ১৩:১৫ এর সাথে তুলনা করি (মালাখি ২:১০-১৬ এর সাথে নহিমিয়ে ১৩:২৩ তুলনাপূর্বক)। হিব্রু বাইবেলের গ্রিক অনুবাদে বারো গৌণ নবির পুস্তকের শেষে মালাখির পুস্তক রাখা হয়।